#### Návrh VZN vyvesený na úradnej tabuli obce Valaliky a webovom sídle obce dňa: 12.10.2021

VZN schválené obecným zastupiteľstvom dňa: 03.11.2021

VZN vyvesené na úradnej tabuli a webovom sídle obce dňa: 11.11.2021

VZN nadobúda účinnosť dňa: 25.11.2021

Obec Valaliky v zmysle § 4 ods. 5 písm. a) bod 5 zákona č. 369/1990 Zb. o obecnom zriadení v znení neskorších predpisov vydáva

## VZN č. 7/2021 o pravidlách na udržiavanie čistoty v obci a ochranu verejnej zelene

**§ 1   
Predmet úpravy**

1. Účelom tohto všeobecne záväzného nariadenia (ďalej len „VZN“) je definovať pravidlá na udržiavanie čistoty v obci a ochranu verejnej zelene.

**§2**

**Pravidlá na udržiavanie čistoty v obci a ochranu verejnej zelene**

1. **Na území obce Valaliky je zakázané:**
2. **znečisťovať verejné priestranstvo akýmkoľvek druhom odpadu,**
3. **osobám, ktoré sprevádzajú zvieratá na verejných priestranstvách, zanechávať exkrementy zvierat na verejných priestranstvách,**
4. **poškodzovať vegetáciu na verejných priestranstvách,**
5. **vytvárať na verejných priestranstvách skládky odpadu,**
6. **znečisťovať vodné toky a ich bezprostredné okolie,**
7. **čistiť a umývať dopravné prostriedky, stroje a zariadenia na verejnom priestranstve spôsobom, ktorý ho znečisťuje oplachovými vodami obsahujúcimi chemické prostriedky,**
8. **jazdiť na plochách verejnej zelene motorovými a nemotorovými dopravnými prostriedkami vrátane kolobežiek, kolieskových korčúľ a podobne,**
9. **vysádzať na cintorínoch dreviny bez predchádzajúceho súhlasu obce.**

**§ 3  
Kontrola a sankcie**

1. **Kontrolu nad dodržiavaním tohto nariadenia vykoná starosta obce a poverení zamestnanci obce.**
2. **Za porušenie tohto nariadenia sa uloží právnickej osobe alebo fyzickej osobe – podnikateľovi pokuta až do výšky 6 638 €.**
3. **Porušenie zákazov a obmedzení vyplývajúcich z tohto nariadenia zo strany fyzickej osoby je považované za priestupok podľa §46 zákona č. 372/1990 Zb. o priestupkoch v znení neskorších predpisov, za čo môže byť uložená aj pokuta do výšky 33 €.**

**§4**

**Záverečné ustanovenia**

1. Všeobecne záväzné nariadenie bolo schválené Obecným zastupiteľstvom Valaliky uznesením č. 83/2021 zo dňa 03.11.2021 a nadobúda účinnosť 15-tym dňom od jeho zverejnenia na webovom sídle obce a úradnej tabuli obce.

Vo Valalikoch dňa 11.11.2021

                                                                                                Ing. Štefan Petrík   
                                                                                                 starosta obce